মারিয়া বেলো
মারিয়া এলেনা বেলো (ইংরেজি: Maria Elena Bello; জন্ম: ১৮ এপ্রিল ১৯৬৭) হলেন একজন মার্কিন অভিনেত্রী ও লেখিকা। তিনি চিকিৎসা নাট্যধর্মী ইআর (১৯৯৭-১৯৯৮)-এ ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। তিনি দ্য কুলার (২০০৩) ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং আ হিস্ট্রি অব ভায়োলেন্স ছবিতে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। দ্য গার্ডিয়ান অনুসারে তিনি অস্কারের মনোনয়ন না পাওয়া অন্যতম সেরা একজন অভিনেত্রী।